**OBRAZLOŽENJE UZ IZMJENE I DOPUNE**

**PRORAČUNA GRADA IVANCA ZA 2014. GODINU**

 Predložene Izmjene i dopune proračuna Grada Ivanca za 2014. godinu temelje se na izvršavanju proračunskih prihoda te rashoda i izdataka za razdoblje do 30. lipnja 2014. godine, kao i procjeni kretanja istih do kraja proračunske godine, a u skladu sa Zakonom o proračunu (NN 87/08, 136/12), odnosno potrebi za dodatnim planiranjem prihoda i rashoda u sklopu programa- Javne potrebe iznad standarda u školstvu.

 Proračun Grada Ivanca za 2014. godinu, odnosno predložene izmjene i dopune Proračuna Grada Ivanca za 2014. godinu sastoji se od:

-općeg dijela proračuna

-posebnog dijela proračuna

-plana razvojnih programa

-obrazloženja ukupnog proračuna.

 **I. PRIHODI I PRIMICI**

 Ovim Izmjenama i dopunama Proračuna predlaže se povećanje prihodne strane proračuna za 101.000,00 kuna, i to:

|  |  |  |  |
| --- | --- | --- | --- |
|  |  |  | u kunama i lipama |
|  | **Opis** | **Plan za 2014. godinu** | **Promjena** | **Novi plan za 2014. godinu** |
| 1. | Prihodi od poreza | 16.785.000,00 | 0,00 | 16.785.000,00 |
| 2. | Pomoći iz inozemstva i od subjekata unutar opće države | 3.638.765,00 | 0,00 | 3.638.765,00 |
| 3. | Prihodi od imovine | 1.425.000,00 | 101.000,00 | 1.526.000,00 |
| 4. | Prihodi od administrativnih pristojbi i po posebnim propisima | 4.594.509,83 | 0,00 | 4.594.509,83 |
| 5. | Ostali prihodi | 125.000,00 | 0,00 | 125.000,00 |
| 6. | Kazne, upravne mjere i ostali prihodi | 125.000,00 | 0,00 | 125.000,00 |
|  | **UKUPNO prihodi poslovanja** | **26.693.274,83** | **101.000,00** | **26.794.274,83** |
| 7. | Prihodi od prodaje neproizvedene imovine | 850.000,00 | 0,00 | 850.000,00 |
| 8. | Prihodi od prodaje proizvedene imovine | 1.125.400,00 | 0,00 | 1.125.400,00 |
|  | **UKUPNO prihodi od nefin. imov.** | **1.975.400,00** | **0,00** | **1.975.400,00** |
| 9. | Primljene otplate (povrati) glavnice danih zajmova | 0,00 | 0,00 | 0,00 |
| 10. | Primici od zaduživanja | 0,00 | 0,00 | 0,00 |
|  | **UKUPNO primici od financijske imovine i zaduživanja** | **0,00** | **0,00** | **0,00** |
|  | ***SVEUKUPNO*** | ***28.668.674,83*** | ***101.000,00*** | ***28.769.674,83*** |

Kao i u dosadašnjem planu proračuna Grada Ivanca, u ukupnoj strukturi prihoda i primitaka najveći udio u ukupnim prihodima i primicima čine prihodi poslovanja sa 93%, 7% čine prihodi od prodaje nefinancijske imovine, dok primici od finacijske imovine i zaduživanja nisu zastupljeni.

U odnosu na važeći plan prihoda proračuna u predloženim izmjenama i dopunama proračuna promjene prihoda su uslijedile na stavci prihodi od nefinancijske imovine, točnije, za 101.000,00 kuna povećani je prihod od naknade za nezakonitu izgradnju građevina u prostoru.

Obzirom na polugodišnje izvršenje spomenute naknade, koja je za 13,2% više ostvarena od godišnjeg plana, te stanje te naknade u potraživanjima u iznosu od 70.613,90 kuna, povećanje plana, odnosno naplata te vrste prihoda u potpunosti je realna.

**II. RASHODI I IZDACI**

Predložene izmjene rashodne strane proračuna povećavaju rashode za ukupno 101.000,00 kuna, odnosno 0,36%, u što je uključen i preneseni manjak prihoda iz prethodne godine, i to kako slijedi:

u kunama i lipama

|  |  |  |  |  |
| --- | --- | --- | --- | --- |
|  | **Opis** | **Plan za 2014. godinu** | **Promjena** | **Novi plan za 2014. godinu** |
| Iznos | % |
| 1. | Rashodi za zaposlene | 5.687.532,30 | 0,00 | 0,00 | 5.687.532,30 |
| 2. | Materijalni rashodi | 6.149.342,35 | 0,00 | 0,00 | 6.149.342,35 |
| 3. | Financijski rashodi | 86.619,90 | 0,00 | 0,00 | 86.619,90 |
| 4. | Subvencije | 145.000,00 | 0,00 | 0,00 | 145.000,00 |
| 5. | Pomoći dane u inozemstvo i unutar opće države | 328.025,00 | 101.000,00 | 30,79 | 429.025,00 |
| 6. | Naknade građ. i kućanstvima na temelju osig. dr. naknada | 998.000,00 | 0,00 | 0,00 | 998.000,00 |
| 7. | Ostali rashodi | 8.805.638,00 | 0,00 | 0,00 | 8.805.638,00 |
| 8. | Rashodi za nabavu neproizvedene imovine | 647.000,00 | 0,00 | 0,00 | 647.000,00 |
| 9. | Rashodi za nabavu proizvedene dugotr. imovine | 2.954.080,00 | 0,00 | 0,00 | 2.954.080,00 |
| 10. | Rashodi za odatna ulaganja na nefinancijskoj imovini | 1.591.570,00 | 0,00 | 0,0 | 1.591.570,00 |
| 11. | Izdaci za otplatu glavnice primljenih zajmova | 455.000,00 | 0,00 | 0,00 | 455.000,00 |
| 12. | Manjak prihoda iz prethodne godine | 820.867,28 | 0,00 | 0,00 | 820.867,28 |
|   | **UKUPNO** | **28.668.674,83** | **101.000,00** | **0,35** | **28.769.674,83** |

Rashodi proračuna planirani u Računu prihoda i rashoda i u Računu financiranja u ukupnom iznosu od 27.948.807,55 kuna, prikazani su u posebnom dijelu proračuna, a gdje su temeljem proračunskih programa i financijskih planova dvaju proračunskih korisnika raspoređeni u programe koji se sastoje od tekućih i kapitalnih projekata i aktivnosti.

Rashodovna strana u odnosu na postojeći plan proračuna povećava se za 101.000,00 kuna, a to su sredstva potrebna za provođenje županijskog programa nabave knjiga za osnovne škole, točnijeg naziva: udžbenici u školskim knjižnicama, u kojem Grad Ivanec sufinancira nabavu knjiga od 1. do 8. razreda osnovne škole sa 100,00 kuna po učeniku.

Izvor financiranja za navedenu namjenu jesu opći prihodi proračuna, točnije prihodi od poreza i prireza na dohodak.

Kako je predloženim izmjenama planirano povećanje naknade od legalizacije za nezakonito izgrađene objekte u prostoru, a koji se koriste za rashode u Programu gradnje objekata i uređaja komunalne infrastrukture, dio ranije planiranih prihoda od poreza i prireza na dohodak biti će usmjeren za sufinanciranje nabavke knjiga u osnovnim školama.

Upravni odjel za proračun,

financije i gospodarstvo